डीसी-एसएसपी ने स्ट्रांग रूम में सुरक्षा का लिया जायजा
पंजाबविधानसभा चुनाव 2017 की मतगणना की तैयारियां शुरू हो गई हैं। सोमवार को डीसी अमित कुमार और एसएसपी निलंबरी जगदले ने 11 मार्च को होने वाली वोटों की काऊंटिंग के प्रबंध कार्यों का जायजा लेने के लिए एसएमडीआरएसडी कालेज में स्ट्रांग रूम के लिए पहुंचे। इसके बाद उन्होंने जिला के अधिकारियों के साथ मीटिंग भी की। डीसी अमित कुमार ने कहा कि 11 मार्च को एसएमडीआरएसडी कॉलेज में विधानसभा चुनावों के लिए वोटिंग की गिनती की जानी है। इसके लिए सभी प्रबंध मुकम्मल कर लिए गए हैं। इस मौके पर भोआ के रिटर्निंग अफसर और एडीसी (विकास) गुरप्रताप सिंह नागरा, सुजानपुर हलके के रिटर्निंग अफसर एसडीएम धार कलां गुरजीत सिंह, पठानकोट हलके के रिटर्निंग अफसर एसडीएम सुरिंद्र सिंह, सहायक कमिश्नर जनरल अशोक कुमार, एसपी हेडक्वार्टर गुलनीत सिंह खुराना, डीएसपी कुलदीप सिंह, कानूनगो सरबजीत सिंह मौजूद थे।
hin_Deva hin_Deva